PIEGĀDES LĪGUMS Nr.SIAJS 152/2018

Jūrmalā 2018.gada 8.novembrī

  **Sabiedrība ar ierobežotu atbildību „Jūrmalas slimnīca”,** reģ.Nr.40003220000, juridiskā adrese Vienības prospektā 19/21, tās valdes priekšsēdētāja xxxxxxxxxxxxxxxxxxxxxxxxxx personā, kuri darbojas uz Sabiedrības statūtu pamata, tālāk tekstā – Pasūtītājs , no vienas puses,

un

**Akciju Sabiedrība “Kesko Senukai Latvia”,** VRN 40003311719, juridiskā adrese: Rīga, Tīraines iela 15, LV-1058, kuru saskaņā ar 11.11.2016. ģenerālpilnvaru pārstāv pilnvarotais pārstāvis xxxxxxxxxxxxxxxxxxxxxxxxxxxxxx, tālāk tekstā – Piegādātājs, no otras puses, turpmāk tekstā - Līdzēji, saskaņā ar iepirkuma „Saimniecības preču un remontmateriālu piegāde SIA “Jūrmalas slimnīcai” 2. daļas rezultātiem , noslēdz šādu līgumu, turpmāk tekstā – Līgums:

* 1. **Līguma priekšmets**
	2. Piegādātājs apņemas piegādāt preces saimnieciski-inženiertehniskajai nodaļai saskaņā ar Līguma noteikumiem, Pasūtītāja norādījumiem, ievērojot Līguma pielikumā Nr.1 preču tehniskās prasības, kas atbilst iepirkuma tehniskajai specifikācijai (turpmāk tekstā – Preces), kur norādītas katras preces vienības cena.
	3. Līdzēji vienojas, ka kopējā preču iespējamā piegādes cena visam apjomam šī Līguma ietvaros nepārsniedz EUR 4326,19 (četri tūkstoši trīs simti divdesmit seši eiro, 19 centi ) bez PVN. PVN aprēķināšanas un maksāšanas kārtība šā Līguma spēkā esamības laikā tiek veikta atbilstoši Pievienotās vērtības nodokļa likumā noteiktam spēkā esošam tiesiskam regulējumam. Kopējo Līgumcenu veido preču cena kopā ar PVN.
	4. Piegādes vieta – SIA ”Jūrmalas slimnīca”, Vienības prospektā 19/21, Jūrmala.
	5. Piegādājamo Preču specifikācija un atsevišķu vienību cena noteikta šī Līguma pielikumā Nr.1, kas atbilst Piegādātāja iesniegtajam piedāvājumam Pasūtītāja organizētā tirgus izpētē. Pasūtītajam nav saistošs katras Preces veida daudzums, kas ir norādīts piedāvājumā, tas var mainīties atkarībā no Pasūtītāja vajadzībām, nepārsniedzot kopējo Līgumsummu, kas norādīta Līguma 1.2.punktā.
	6. Pasūtītājs katrā atsevišķā pasūtījumā norāda nepieciešamo Preču apjomu un veidu. Piegādātājam ir saistošas Līguma pielikumā Nr.1 norādītās Preču cenas līdz brīdim, kamēr ir sasniegts Līguma 1.2.punktā noteiktais kopējais Līguma apjoms bez PVN, ja šajā Līgumā nav noteikts savādāk.
	7. Piegādātājs nodrošina Preču **piegādi 24 (divdesmit četru) kalendāro mēnešu laikā no Līguma spēkā stāšanās dienas**, pamatojoties uz Pasūtītāja atsevišķi sniegtajiem pieprasījumiem. Preču piegāde netiek noteikta vienmērīgi līdzīgās daļās kalendārajā mēnesī, bet gan ņemot vērā Pasūtītāja faktiskās vajadzības, nesaistot Pasūtītāju ar pienākumu iegādāties Preces visā Līgumcenas apjomā.
	8. Pasūtītājam nav saistošs katras konkrētās Preču grupas daudzums, kā arī nav jāveic pasūtījums Līguma 1.2.punktā norādītajā apjomā Līguma izpildes laikā, bet Līdzējiem ir saistoša katras Preces Līgumā pielikumā Nr.1 nolīgtā cena, kā arī Līguma kopējais apjoms nevar pārsniegt Līguma 1.2.punktā nolīgto apjomu, ja šajā Līgumā nav noteikts savādāk.
1. **Preču kvalitāte**
	1. Piegādāto Preču kvalitātei jāatbilst konkrētajam Preču veidam paredzētajām un izvirzītajām prasībām, šīs kvalitātes īpašības saglabājot arī saskaņā ar Preču ražotāja norādīto termiņu, ievērojot saprātīgu nolietojumu.
	2. Piegādātājs garantē, ka Preču piegādes dokumentos deklarētais Preču daudzums atbilst reāli saņemtajam un Pasūtītāja pasūtījumā noradītajām daudzumam. Ja Piegādātāja dokumentos ierakstītais Preču daudzums neatbilst reāli pasūtītajam un saņemtajam apjomam, Piegādātājs uz sava rēķina piegādā iztrūkstošo Preci.
	3. Saņemot neatbilstošas kvalitātes Preces, Pasūtītājam ir tiesības tās nepieņemt. Ja Preču neatbilstība kvalitātei tiek atklāta pēc to pieņemšanas, Pasūtītājs par to ziņo 3(trīs) darba dienu laikā no preču piegādes dokumentu parakstīšanas dienas rakstiski Piegādātājam. Ja šajā laikā par trūkumiem netiek paziņots, uzskatāms, ka Prece ir piegādāta atbilstoši prasībām un kvalitātei. Piegādātājam 24(divdesmit četru) stundu laikā pēc šādas informācijas saņemšanas nekvalitatīvās Preces jāapmaina pret kvalitatīvām, vai citā termiņā Pusēm savstarpēji vienojoties.
	4. Pēc Līguma 2.3.punktā norādītā termiņa Pasūtītājam saglabājas tiesības izteikt pretenzijas par preces slēptajiem trūkumiem, ko pie sākotnējās Preces apskates normālos apstākļos nav iespējams konstatēt.
2. **Līdzēju Tiesības un pienākumi.**
3. ***Piegādātāja tiesības un pienākumi:***
	* 1. Piegādātājs ir atbildīgs par Preču atbilstību Latvijas Republikas normatīvo aktu prasībām;
		2. Piegādātājs apņemas nodrošināt piegādei izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas spēkā esošo normatīvo aktu prasībām;
		3. Piegādātājs nodrošina Preču piegādi Pasūtītājam izdevīgā darba laikā, t.i., darba dienās no 08:30 līdz 17:00.
		4. Piegādātājs apņemas Preču piegādes veikšanas laikā iespēju robežās nodrošināt ēkā atrodošās medicīnas iestādes normālu darbu, neaizsprostojot kāpnes, ieejas ēkā, neradot pārmērīgu troksni, vibrāciju, traucējumus u.tml.
		5. Piegādātājs uzņemas atbildību par Pasūtītāja pamatotiem zaudējumiem, kuri nodarīti Pasūtītājam un trešajām personām sakarā ar šī Līguma noteikumu pārkāpumu, ja Piegādātājs tajos vainojams.
		6. Ja Pasūtītājs kavē samaksu par piegādātajām Precēm vairāk kā 30(trīsdesmit) dienas no Līgumā noteiktā samaksas termiņa, Piegādātājs ir tiesīgs vienpusēji atkāpties no Līguma, rakstveidā par to paziņojot Pasūtītājam. Šajā gadījumā Pasūtītājam ir pienākums veikt pilnu norēķinu ar Piegādātāju vai Piegādātājam ir visas tiesības pēc izvēles, iepriekš rakstveidā paziņojot, veikt kādu no tālāk minētajām darbībām: pieprasīt Pasūtītājam veikt priekšapmaksu pirms jauna Preču pasūtījuma izpildes uzsākšanas, nepiegādāt jaunas Preces, kamēr nav veikta samaksa par iepriekš piegādātām Precēm vai vienpusēji samazināt Preču apmaksas termiņu, kas nevar būt īsāks par 10 dienām.
		7. ***Piegādātājs var nodrošināt Līgumā norādītās Preces aizvietošanu ar citu, kas ir līdzvērtīga esošajai Precei vai tās kvalitāte ir augstāka, nemainot cenu par vienu mērvienību gadījumos, kad Preces ražotājs to ir pārtraucis ražot (nepieciešams ražotāja apliecinājums), vai kad ir mainījies ārēja normatīvā akta regulējums un tas tieši ietekmē Preces ražotāju, nosaukumu, aprakstu, fasējumu, saskaņojot to ar Pasūtītāja līgumā noteikto kontaktpersonu rakstveidā.***
	1. ***Pasūtītāja tiesības un pienākumi:***
		1. Pasūtītājs apņemas Piegādātājam nodrošināt pienācīgus apstākļus piegādes veikšanai.
		2. Pasūtītājs apņemas konkrēto Preču pasūtījumu noformēt rakstveidā, noradot konkrētās piegādes laikā piegādājamo Preču veidu un daudzumu. Pasūtījums var tikt nosūtīts elektroniski uz Piegādātāja norādīto e-pasta adresi vai pa faksu.
		3. Pasūtītājs apņemas savlaicīgi veikt Pasūtītāja piegādāto Preču pieņemšanu.
		4. Pasūtītājs Līguma darbības laikā var prasīt piemērot atlaidi šī Līguma pielikumā Nr.1 Preču vienību cenām, ja konkrēto preci iespējams iegādāties elektronisko iepirkumu sistēmā par cenu, kas ir vismaz par 10% zemāka nekā piedāvājis Pretendents. Ja starp Pasūtītāju un Piegādātāju netiek panākta vienošanās par atlaides piemērošanu, Pasūtītājs var rakstveidā paziņot Piegādātājam par pasūtījuma apjoma daudzuma samazināšanu, tādejādi samazinot iepirkuma summu konkrētai preču kategorijai, bet ne vairāk kā 25% no sākotnēji nolīgtā pasūtījuma apjoma daudzuma izteiksmē no Līguma summas.
		5. Pasūtītājs var iegādāties no Piegādātāja arī citas iepirkuma priekšmetam konkrētajā iepirkuma daļā atbilstošas Preces, kuru patēriņš ir neregulārs un nav iespējams noteikt iegādes nepieciešamību uz iepirkuma rīkošanas brīdi. Tehniskajā specifikācijā neiekļauto pozīciju apjoms nepārsniegs 15% no iepirkuma daļas apjoma un tiks ieskaitīts kopējā Līguma summā.
4. **Piegādes Kārtība**
	1. Piegādātājam Preču piegāde jāveic **3 (trīs) darba dienu laikā** no pasūtījuma saņemšanas dienas vai ar Pasūtītāju saskaņotā laikā, Pasūtītāja darba laikā, uz Pasūtītāja norādīto adresi un piegādei pilnībā jāatbilst Pasūtījumā iekļauto Preču daudzumam un sortimentam. Ja attiecīgajai Preču kategorijai saskaņā ar Līguma Pielikumu Nr.1 paredzēts nodrošināt bezmaksas darba pudelēm un/vai dozatoriem, tie jānogādā Pasūtītājam reizē ar pirmo preču piegādi pēc Līguma noslēgšanas.
	2. Par Preču piegādes dienu tiek uzskatīta diena, kad Piegādātājs Pasūtītājam nodod Preces un Piegādātāja un Pasūtītāja pilnvaroti pārstāvji paraksta attiecīgos Preču piegādes dokumentus.
	3. Īpašuma tiesības uz piegādātajām Precēm uz Pasūtītāju pāriet līdz ar Pavadzīmes parakstīšanas brīdi.
	4. Piegādātājs Preču piegādi, tajā skaitā iekraušanu un izkraušanu, veic uz sava rēķina un par to Pasūtītājam nav jāmaksā atsevišķa maksa.
	5. Piegādātājs Preces piegādā līdz Pasūtītāja norādītai vietai (telpai).
	6. Pasūtījumu var izdarīt pa telefonu vai nosūtot elektroniski uz Piegādātāja pārstāvju norādītājiem telefona numuriem un/vai e-pastiem, saskaņā ar Pielikumu Nr.2.
	7. Pasūtījumā Pasūtītājs norāda Preču daudzumu, sortimentu, kataloga numuru (ja attiecas), Pasūtītāja kontaktpersonas vārdu, uzvārdu un tālruņa numuru.
	8. Piegādātājs par Līguma kontaktpersonu un Pasūtījuma saņemšanas atbildīgo personu nozīmē: xxxxxxxxxxxxxxxxxxxxxxxxxx Par izmaiņām Atbildīgo personu sarakstā Piegādātājs paziņo ne vēlāk kā nākamajā darba dienā pēc izmaiņām, par to rakstveidā nosūtot paziņojumu.
	9. Pasūtītājs par Līguma kontaktpersonu un atbildīgo personu Pasūtījumu nosūtīšanai nozīmē xxxxxxxxxxxxxxxxxxxxxxxxxxxxxxxxxxxxxxxxxxxx . Par izmaiņām Atbildīgo personu sarakstā Pasūtītājs paziņo ne vēlāk kā nākamajā darba dienā pēc izmaiņām, par to rakstveidā nosūtot paziņojumu.
	10. Ja Piegādātājs noteiktajā termiņā Preces (visu vai daļu no piegādājamās partijas) nav piegādājis, piegādājis nekvalitatīvas Preces, tiek sastādīts akts par preces trūkumiem, kurā Pasūtītājs norāda atklātos trūkumus.
	11. Līdzēji var palielināt kopējo Preču piegādes apjomu, bet ne vairāk kā par 10% no Līguma 1.1.punkta noradītās kopējās piegādes summas bez PVN, Preču vienībām piemērojot Līguma pielikumā Nr.1 norādītās cenas, ja ir sasniegts Līguma 1.1.punktā norādītais piegādājamo Precu apjoms, bet līdz Līguma 8.1.punkta norādītajam Līguma darbības termiņam ir palikušas ne mazāk kā 90 (deviņdesmit) dienas. Preču vienībām var tikt piedāvātā mazumtirdzniecības (plaukta) cena vai cena ar atlaidi, kurā ir spēkā Preču pasūtīšanas brīdī, ja šāda cena Pasūtītājam ir izdevīgākā salīdzinājumā ar Līguma pielikumā Nr. 1 norādīto cenu.
5. **Samaksas termiņi un kārtība**
	1. Samaksa par preci tiek veikta 20(divdesmit) kalendāro dienu laikā pēc pareizi noformēta preču piegādes dokumenta saņemšanas, pārskaitot naudu uz Piegādātāja norēķinu kontu.
	2. Ja sakarā ar preču piegādi tiek sastādīts akts par preču trūkumiem, samaksas termiņš tiek skaitīts no dienas, kad Piegādātājs šos trūkumus ir novērsis un ir sastādīts, abu Līdzēju pārstāvju parakstīts akts.
	3. Piegādātājs nodrošina, ka Pasūtītājam tiek iesniegti atbilstoši tiesību normatīvajiem aktiem noformēti Preču pavadzīmju --rēķinu eksemplāri, Preču pavadzīmēs-rēķinos tiek uzrādītas piegādāto Preču cenas, PVN likme un kopējā cena ar PVN.
	4. Līdzējiem ir tiesības pārskatīt preču cenu par vienību, ja saskaņā ar Centrālās statistikas datiem inflācija ir vairāk kā 10%, vai deflācija ir vairāk kā 10%, salīdzinot ar dienu, kad ir noteiktas spēkā esošās Preces cenas. Cena nevar tikt mainīta vairāk kā par 10% no Līguma pielikumā Nr.1 noteiktās Preču vienības cenas. Cenu pārskatīšana var notikt ne vairāk kā 2 (divas) reizes šī Līguma darbības laikā, un ne agrāk kā 6 (sešus) mēnešus pēc Līguma noslēgšanas. Atkārtota Preču cenas pārskatīšana nevar notikt agrāk, ka 6 (sešus) mēnešus pēc iepriekšējās cenu pārskatīšanas.
	5. Līdzējiem ir tiesības pārskatīt Preču cenu par vienību, ja iestājas Līguma 3.2.4.punktā norādītie apstākļi.
	6. Piegādātājam jāinformē Pasūtītājs par piedāvātajām izmaiņām Preces cenā ne mazāk kā 2 (divas) kalendārās nedēļas pirms to spēkā stāšanās. Preču cenu izmaiņas Piegādātājs nevar attiecināt uz jau pasūtītajām Precēm.
	7. Cenu izmaiņas var tikt veiktas, tikai Līdzējiem savstarpēji vienojoties.
6. **Atbildība**
	1. Līdzēji ir atbildīgi par to darbības/bezdarbības rezultātā otram Līdzējam nodarītajiem tiešajiem zaudējumiem.
	2. Preces kvalitātei ir jāatbilst tehniskajā specifikācijā, šajā Līgumā norādītajām prasībām, Pasūtītāja pieprasījumam, kā arī visu Latvijas Republikas spēkā esošo normatīvo aktu prasībām, kas attiecas uz Preci.
	3. Ja Piegādātājs kavē preču piegādi, tad Pasūtītājam ir tiesības pieprasīt no Piegādātāja līgumsodu 0.5% (nulle komats pieci procenti) apmērā no kavētās piegādes apjoma summas par katru kavēto dienu, par to rakstveidā paziņojot Piegādātājam, bet līgumsoda apmērs nevar pārsniegt 10% no kopējā kavētā piegādes apjoma summas.
	4. Ja Pasūtītājs kavē rēķinu apmaksu, Piegādātājam ir tiesības prasīt līgumsodu 0.5% apmērā no kavētā maksājuma summas (bez PVN), bet līgumsoda apmērs nevar pārsniegt 10% no kopējā kavētā maksājuma summas.
	5. Gadījumā, ja Līguma darbības laikā Piegādātājs atsakās vai pārtrauc pildīt ar Līgumu uzņemtās saistības, vai sakarā ar Preču piegādes termiņa kavēšanu vismaz 2(divas) reizes Pasūtītājs vienpusēji izbeidz Līguma darbību pilnībā vai tikai uz kādu no Preču veidu saskaņā ar Līguma 8.2.1.punktu, Piegādātājs maksā Pasūtītājam vienreizēju līgumsodu 10% apmērā no atlikušās nepiegādātās Preču summas bez PVN, vai tikai konkrētās nepiegādātās Preču grupas summas, ja Līgums tiek pārtraukts attiecībā uz konkrētās Preču grupas piegādi.
	6. Ja Piegādātājs bez objektīva pamatojuma nevar piegādāt kārtējo preču partiju, kā noteikts Līguma 4.1.punktā, Pasūtītājam ir tiesības pieprasīt, lai Piegādātājs kompensē Pasūtītājam starpību starp šajā Līgumā pielikumā Nr.1 noteikto preču cenu un cenu, par kuru Pasūtītājs bija spiests iegādāties konkrēto preču partiju no cita piegādātāja savas darbības nepārtrauktības nodrošināšanai, atlaides veidā, to piemērojot turpmākiem Pasūtītāja pasūtījumiem Precēm, kas nav iekļauti šī Līguma pielikumā Nr.1. Summas starpību, kas veidojas starp Piegādātāja nepiegādāto Preču partiju un Preces partiju iegādāto no cita piegādātāja Pasūtītājam ir jāpierāda.Ja Līgums tiek izbeigts kārtībā saskaņā ar Līguma 8.1.punktu, tas neatbrīvo Pārdevēju no šajā punktā noteiktos saistību izpildes attiecībā uz atlaides piešķiršanu. Par veidu, kādā tiek kompensētā atlaide, Puses vienojas atsevišķi.
	7. Garantija Precēm tiek noteikta 12(divpadsmit) mēneši no Preču piegādes dokumentu parakstīšanas dienas, ja Preces ražotājs nav noteicis citu garantijas termiņu.
	8. Piegādātājs garantē, ka šajā termiņā Preces atbilst standartiem, normatīvajos aktos noteiktajām un vispārpieņemtajām prasībām attiecībā uz Preces kvalitāti, saglabā drošumu un pilnīgas lietošanas īpašības.
	9. Garantijas noteikumi nav spēkā, ja defekts radies vandālisma vai Preces nepareizas lietošanas rezultātā.
7. **Nepārvaramā vara**
	1. Līgumam pielāgojami vispārpieņemtie nepārvaramas varas nosacījumi, ja vien iespējams pierādīt, ka tie ietekmējuši Līdzēju līgumsaistību izpildi.
	2. Izveidojoties nepārvaramas varas situācijai, viens Līdzējs par to nekavējoties, ne vēlāk kā 3(trīs) darba dienu laikā pēc šādu apstākļu iestāšanās dienas, paziņo otram Līdzējam rakstiskā veidā. Izskaidrojumā jābūt skaidri formulētiem nepārvaramas varas situācijas iemesliem un, ja iespējams, jānorāda tās ilgums. Līdzējs, kas nokļuvis nepārvaramas varas apstākļos, iesniedz otram Līdzējam izziņas, u.c. dokumentus, ko izsniegušas kompetentas iestādes, kas apstiprina nepārvaramas varas un apstākļu iestāšanos.
	3. Nepieciešamības gadījumā, atsevišķi vienojoties un ievērojot nepārvaramas varas sekas, Līdzēji nosaka saistību izpildes termiņa pagarinājumu, papildus noteikumus.
8. **Līguma darbības laiks.**
	1. Līgums stājas spēkā ar **2018. gada 8.novembri un ir noslēgts līdz:**
		1. 2020. gada 7.novembrim vai
		2. brīdim, kad piegādājamo Preču apjoms sasniedz Līguma 1.2.punktā norādīto piegādes apjomu, ja vien netiek piemērots Līguma 4.11.punkts, atkarībā no notikuma, kurš iestājas agrāk,un ir spēkā līdz Līguma saistību pilnīgai izpildei.
	2. Pasūtītājs ir tiesīgs vienpusēji atkāpties no Līguma šādos gadījumos, par to iepriekš rakstveidā paziņojot ne vēlāk kā 2(divas) nedēļas pirms:
		1. ja Piegādātājs atkārtoti kavē piegādi (visu vai daļu no piegādājamās partijas) ilgāk par 5(piecām) darba dienām;
		2. ja Piegādātājs atkārtoti ir piegādājis nekvalitatīvu Preci, par ko iepriekš sastādīts akts;
		3. ja Piegādātājs, iesniedzot dokumentus saskaņā ar iepirkumu, ir sniedzis nepatiesu informāciju;
		4. ja iepirkuma līgums ir pārtraucams saskaņā ar Publisko iepirkumu likuma 64. panta pirmās daļas 1., 2. punktā noteikto.
		5. ja Līguma 3.2.4. punktā atrunātajā situācijā Līdzēji nevar panākt vienošanos par Preču piegādes apjoma samazinājumu konkrētajā Preču grupā, 10 (desmit) darba dienu laikā no Paziņojuma nosūtīšanas dienas.
		6. ja iepirkuma Līgums ir pārtraucams saskaņā ar Publisko iepirkumu likuma 64. panta pirmās daļas 1., 2.punktā noteikto.
	3. Piegādātājs ir tiesīgs vienpusēji atkāpties no Līguma, ja Pasūtītājs kavē Preču apmaksas termiņu vairāk kā 30(trīsdesmit) dienas no Līgumā noteiktā.
	4. Ja iestājas Līguma 8.2.1.punkta norādītie apstākļi, un ar Piegādātāju noslēgts Līgums par vairāku Preču veidu piegādi, Pasūtītājs ir tiesīgs paziņot par Līguma vienpusēju izbeigšanu tikai attiecībā uz to Preču grupu, kuras piegādi Piegādātājs ir nokavējis atkārtoti.
	5. Līdzējiem par savu tiesību izmantošanu vienpusēji atkāpties no Līguma ir jāpaziņo otram Līdzējam rakstveidā ne vēlāk kā 14(četrpadsmit) dienu laikā no brīža, kad viņam šāda tiesība ir radusies. Gadījumā, ja šajā termiņā paziņojums nav nosūtīts, tiek uzskatīts, ka Līdzējs ir atteicies no šīs tiesības izmantošanas konkrētajā gadījumā.
	6. Līguma laušana neatbrīvo Līdzējus no līgumsoda un/vai pamatotu zaudējumu atlīdzības.
	7. Pasūtītajam ir tiesības vienpusēji izbeigt Līgumu, par to paziņojot rakstveidā, ar paziņojuma nosūtīšanas brīdi, ja Līgumu nav iespējams izpildīt tādēļ, ka līguma izpildes laikā attiecībā uz Piegādātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9. **Nobeiguma noteikumi.**
	1. Līdzēji, parakstot šo Līgumu, īpaši vienojas, ka gadījumā, ja konkrētajā preču pieprasīšanas dienā Piegādātājam nav iespējas piegādāt pieprasītās preces, Pasūtītājam ir tiesības konkrētajam gadījuma izmantot cita piegādātāja pakalpojumus. Piegādātājs, parakstot šo līgumu, apliecina, ka neceļ un arī vēlāk necels nekādus iebildumus pret Pasūtītāju, ja Pasūtītājs rīkosies saskaņā ar šī Līguma punkta nosacījumiem.
	2. Jebkuras nesaskaņas, domstarpības vai strīdus Līdzēji apņemas risināt savstarpēju sarunu veidā. Gadījumā, ja Līdzēji nespēj vienoties, strīds risināms Latvijas Republikas spēkā esošo normatīvo aktu noteiktajā kārtībā.
	3. Līgumam piemīt konfidenciāls raksturs. Līdzēji uzņemas pienākumu neizpaust trešajām personām un saglabāt noslēpumā jebkuru informāciju, ko kāds no Līdzējiem ir saņēmis no otra Līdzēja sakarā ar Līgumu (un tā pielikumiem). Šiem konfidencialitātes noteikumiem ir piemērojams izņēmums konfidenciālās informācijas izpaušanai kompetentām valsts iestādēm pēc to pamatota un likumīga pieprasījuma vai bez pieprasījuma, ja tāda izpaušana ir obligāta saskaņā ar Latvijas Republikas tiesību aktiem. Neskatoties uz augstāk minēto, Līdzējiem ir tiesības izpaust konfidenciālo informāciju saviem darbiniekiem, pārstāvjiem un sadarbības partneriem, ko tie iesaista šī Līguma izpildē, tādā apjomā, kādā informācija ir nepieciešama līgumsaistību izpildei. Pienākums neizpaust konfidenciālu informāciju attiecas kā uz Līdzējiem, tā arī uz to darbiniekiem, pārstāvjiem un sadarbības partneriem. Šajā punktā minētajam konfidencialitātes pienākumam nav laika ierobežojuma, un tas nav atkarīgs no Līguma darbības termiņa.
	4. Ir pieļaujami tikai Līguma nebūtiski grozījumi. Jebkuri grozījumi vai papildinājumi Līgumā izdarāmi rakstveidā, Līdzējiem par to vienojoties, un tie kļūst par Līguma neatņemamu sastāvdaļu ar brīdi, kad to ir parakstījuši abi Līdzēji.
	5. Līdzēji savstarpēji rakstiski vienojoties var noslēgt vienošanās par Līguma grozījumiem, gadījumā, ja no Līdzējiem neatkarīgu iemeslu dēļ nav iespējams ievērot preču piegādes termiņus, un nepieciešams to pārcelt.
	6. Līdzējiem ir savlaicīgi jāpaziņo par savu norēķinu rekvizītu, juridisko adrešu izmaiņām.
	7. Ja kāds no Līguma noteikumiem zaudē savu juridisko spēku, tas neietekmē citus Līguma noteikumus.
	8. Strīdus, kas rodas šī Līguma izpildes gaitā vai sakarā ar šo Līgumu, Līdzēji risina savstarpēju pārrunu ceļā 30(trīsdesmit) darba dienu laikā. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
	9. Līgums sagatavots latviešu valodā, parakstīts divos eksemplāros uz 11(vienpadsmit) lapaspusēm tajā skaitā ar pielikumu Nr.1 Tehniskā specifikācija- Tehniskais - Finanšu piedāvājums uz 3(trīs) lapaspusēm, katram Līdzējam pa vienam eksemplāram. Abiem Līguma eksemplāriem ir vienāds juridisks spēks.
	10. Ja šī Līguma parakstīšanas brīdī un visā Līgumā darbības laikā Pusēm ir pieejami un/vai iegūti personas dati (vārds un uzvārds, amats, tālruņa numurs un e-pasta adrese) katra Puse apliecina, ka veic šo personas datu apstrādi, ievērojot spēkā esošo normatīvo aktu prasības, kas reglamentē personas datu apstrādi un aizsardzību, un citu tiesību aktu prasības, kas regulē personas datu apstrādes atbilstību normatīvajam prasībām (piemēram, likumam “Par grāmatvedību”, “Nodokļu un nodevu likums” u.t.t). Puses apliecina, ka veic personas datu apstrādi tikai šī Līgumā paredzētajiem mērķiem un tam nepieciešamajā apjomā, un nodrošina iegūto personas datu apstrādes drošību un aizsardzību, to neizpaušanu trešajām personām, izņemot (i) personām, ko Puses iesaista šī Līguma izpildē, tādā apjomā, kādā informācija ir nepieciešama līgumsaistību izpildei un (ii) normatīvajos aktos noteiktajos gadījumos un kartībā, uzņemoties atbildību par visiem zaudējumiem, kas var rasties otrai Pusei, neievērojot šī Līgumā ietverto apņemšanos attiecībā uz personas datu apstrādi un aizsardzību. Personas datu, kuru apstrādi Puses veic pamatojoties uz šo Līgumu, glabāšanas termiņš ir ne ilgāk kā tas pamatoti nepieciešams mērķiem, kādiem konkrētie personas dati tiek apstrādāti, izņemot gadījumus, kad personas datu apstrādei pastāv cits juridiskā rakstura pamats (piemēram, personas datu saturošo dokumentu glabāšanas termiņš tiek noteikts, pamatojoties uz piemērojamo normatīvo aktu prasībām).

**10. Līdzēju juridiskās adreses un rekvizīti.**

|  |  |  |  |
| --- | --- | --- | --- |
|

|  |  |
| --- | --- |
|  |  |

 |  |